cyanic-selkie/wikianc huggingface dataset:
Մերկ ճշմարտություն
Սյուժե
Էբի Ռիխտերը նույն Քեթրին Հեյգլը՝ երիտասարդ է և հավակնոտ։ Նա աշխատում է առավոտյան թոք շոույում՝ «A.M. Sacramento» հեռուստատեսությունում, որպես պրոդյուսեր։ Էբին հպարտանում է, որ վայրկյանապես կարողանում է ցանակացած իրավիճակի լուծում տալ և լուծել ցանկացած խնդիր, բացառությամբ իր անձնական կյանքի, նա հիանալի է, բայց միայնակ։ Արդյոք արժի աղջկան գնալ ժամադրության, երբ նրան հետապնդում է անհաջողություն անհաջողության հետևից։
Նրա շոուի վարկանիշն օր օրի ընկնում էր և որպեսզի բարելավվի վիճակը, որոշում են հրավիրել հաղորդմանը հատուկ խմբակցի՝ Մայք Չադվեյին, ում հետ Էբին պարտավորված էր կիսել ստուդիան։ Նա գիտեր Էբիի թերությունները։ Նրա շոուն «Մերկ Ճշմարտություն» կոչված է կանանց աչքերը բացել բոլոր այն բաների վրա ինչը նյարդայնացնում է տղամարդկանց։ Անլուրջ կատակները, որոնք թույլ էր տալիս իրեն Մայքը ուղիղ եթերով շոկի էր ենթարկում Էբիին։ Չնայած այս ամենին ռեյտինգը բարձրանում էր։ Եվ որոշում է կայացվում Մայքին թողել եթերում։ Այդ ժամանակ Էբիի կյանքում հայտնվում է երիտասարդ, բարետես և միայնակ Քոլին, ով բնակվում է Էբիի հարևանությամբ։ Նա արտակարգ դաստիարակված և հարգանքով է բոլորի նկատմամբ, և հանդիսանում է Մայքի հակապատկերը։ Այս անգամ Էբին չի պատրաստվում կորցնել իր շանսը։ Նա դիմում է Մայքի օգնությանը։ Այսպիսով Մայքը դառնում է նրա խորհրդատուն և դաստիարակը, իսկ Էբին էլ լսում և սովորում է նրա տված բոլոր խորհուրդները ։
Ծանոթագրություններ
Կատեգորիա:Ամերիկյան ռոմանտիկ ֆիլմեր Կատեգորիա:2009 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:2000-ականների ռոմանտիկ կինոկատակերգություններ Կատեգորիա:Relativity Media ֆիլմեր
Նիո (գյուղական ավան, Նիո շրջան)
Նիո (Nõo), գյուղական ավան Էստոնիայի Տարտումաա նահանգի Նիո շրջանում։
2011 թվականի տվյալներով գյուղական ավանում բնակվում էր 1492 մարդ։
Արտաքին հղումներ
Կատեգորիա:Էստոնիայի Տարտումաա նահանգի Նիո շրջանի բնակավայրեր Կատեգորիա:Էստոնիայի գյուղական ավաններ
Գրյունեվալդ (Բրանդենբուրգ)
Գրյունեվալդ (Grünewald (Brandenburg)), քաղաք Գերմանիայում, Բրանդենբուրգի տարածքում։
Մտնում է Վերին Շպրեվալդ Լաուզիցի շրջանի կազմի մեջ։ Գտնվում է Ռուլանդի ենթակայության տակ։ Բնակչությունը 587 մարդ է (2010 թվականի դեկտեմբերի 31–ի տվյալներով) ։ Զբաղեցնում է 13,44 կմ² տարածք։ Պաշտոնական կոդը՝ 12 0 66 116։
Ծանոթագրություններ
Կատեգորիա:Գերմանիայի քաղաքներ
(6487) Թոնիսպիր
(6487) Թոնիսպիր (Tonyspear), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1991 թվականի ապրիլի 8-ին Էլեանոր Հելինի կողմից Պալոմարում ։
Անհատ ձեռներեց
Անհատ ձեռներեց, ֆիզիկական անձ, որն իր անունից որպես զբաղմունք կանոնավոր կերպով իրականացնում է տնտեսական գործունեություն, մատուցում է ծառայություններ և կատարում աշխատանքներ։ Նա պետական լիազորված մարմիններից ստանում է համապատասխան ձեռնարկատիրական գործունեությամբ զբաղվելու իրավունք և իր ձեռնարկատիրական գործունեությունն իրականացնում է դրա հիման վրա, որը միաժամանակ հանդիսանում է նրա գրանցման փաստաթուղթը։ Օրենսդրությամբ սահմանված կարգով որպես անհատ ձեռներեց գրանցված չլինելը և համապատասխան վկայական չունենալը վերջինիս չի ազատում իր կնքած գործարքների համար գույքային և անձնական ոչ գույքային պարտավորությունների կատարումից ու պատասխանատվությունից։ Օրենսդրությամբ սահմանված տնտեսական գործունեության առանձին տեսակներով անհատ ձեռներեցը կարող է զբաղվել միայն հատուկ թույլտվության (լիցենզիայի) հիման վրա։
Անհատ ձեռնարկատերն իրավունք ունի՝
ա) օրենքով նախատեսված դեպքերում հիմնադրել առևտրային կազմակերպություն կամ դառնալ նրա մասնակիցը.
բ) ունենալ առևտրային ներկայացուցչություններ.
գ) լինել հավատարմագրային կառավարիչ.
ե) ունենալ կնիք, դրոշմակնիք և բանկում հաշվարկային հաշիվ.
զ) ունենալ վարձու աշխատողներ.
Անհատ ձեռներեցի հաշվառումը
Ձեռնարկատիրական գործունեությամբ զբաղվելու ամենատարածված ձևերից մեկը անձի՝ որպես անհատ ձեռնարկատեր հաշվառվելն է, մյուսը ընկերության՝ հիմնականում ՍՊԸ կամ ԲԸ գրանցումն է։ Երկուսն էլ ունեն իրենց առավելություններն ու թերությունները։
Աղբյուրներ
Կատեգորիա:Բիզնես
Սինտրա Ազգային Պալատ
Սինտրա ազգային պալատ (Portuguese: Palácio Nacional de Sintra ), ինչպես նաև Քաղաք Պալատ (Palácio da Vila Vila=Town) գտնվում է Սինտրա քաղաքում, Լիսաբոնի շրջան, Պորտուգալիա։ Այն ներկայումս պատմական տուն-թանգարան է։
Այն Պորտուգալիայում լավագույնը պահպանված միջնադարյան թագավորական պալատ է, որը քիչ թե շատ շարունակական բնակեցված է եղել առնվազն 15-րդ դարի սկզբներից մինչև 19-րդ դարի ավարտը։ Այն նշանակալի զբոսաշրջային տեսարժան վայր է, Սինտրայի մշակութային լանդշաֆթի հատված, որ տեղ է գտել Միավորված Ազգերի Կրթության, Գիտության և Մշակույթի Կազմակերպության Համաշխարհային Ժառանգության ցանկում։
Արտաքին հղումներ
Կատեգորիա:Պալատներ
Վալդիդենտրո
Վալդիդենտրո (Valdidentro), կոմունա Իտալիայում։ Գտնվում է Լոմբարդիա մարզի Սոնդրիո գավառում ։ Բնակչությունը կազմում է 3908 մարդ, բնակչության խտությունը կազմում է 16 մարդ/կմ²։ Զբաղեցնում է 244 կմ² մակերես։ Փոստային ինդեքս՝ 23038, հեռախոսային կոդ՝ 0342:
Ծանոթագրություններ
Կատեգորիա:Իտալիայի քաղաքներ Կատեգորիա:Լոմբարդիայի քաղաքներ Կատեգորիա:Իտալիայի բնակավայրեր
Մախսուջիկ Վերին
Մախսուջիկ Վերին, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Տերեբուտինեց
Տերեբուտինեց (Теребутинец), գյուղ Ռուսաստանի Նովգորոդի մարզի Լյուբիտինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Լյուբիտինսկի շրջանի բնակավայրեր Կատեգորիա:1930 թվականին հիմնադրված բնակավայրեր
Շեքսպիր (խառնարան Մերկուրի)
Շեքսպիր, խառնարան Մերկուրի մոլորակի 49.7° հյուսիսային լայնության և 150.9° արևմտյան երկայնության վրա։ Տրամագիծը կազմում է 399,03 կմ։ Անվանվել է Ուիլյամ Շեքսպիրի պատվին ։
Ծանոթագրություններ
Կատեգորիա:Մերկուրիի հարվածային խառնարաններ Կատեգորիա:Խառնարաններ այբբենական կարգով
Ապակե դանակաձկներ
Ապակե դանակաձկները բնակվում են Պանամայի և Հարավային Ամերիկայի քաղցրահամ առուների և գետերի մեջ ։ Ստերնոպիգիդներից շատ տեսակներ իրենց կյանքում մասնագիտացված լինելով խոր գետերում (ավելի քան 20 մետր կամ 66 ոտնաչափ) արագորեն շարժվում են մեծ գետերի ջրեր, ինչպիսին են Ամազոնը և նրա հիմնական վտակները, որտեղ նրանք դիտվում են ուղղահայաց լողալիս ։ Ստերնոպիգուսի տեսակները բնակվում են ինչպես գետերում, այնպես էլ վտակներում ։
Էյգենմանիա վիսենտեսպելեն քարանձավներում ապրող միակ հիմնոտիֆորմն է։ Բոլիվիայի վերին միոցենից հումբոլդտիխտիս կիրշբաումի (նախկինում Էլիսելա տեսակը) միակ հանածոն հիմնոտիֆորմն է ։
Այս տեսակների մի մասը ակվարիումի ձկներ են։
Տես նաև
Կատեգորիա:Ապակե դանակաձկներ
Սանրաբեղ չրխկան
Սանրաբեղ չրխկան, չրխկանների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Տարածվածություն
Տարածված է Եվրոպայում, Կովկասում և Սիբիրում։ Հայաստանում հայտնի է Վանաձոր (Լոռու մարզ), Դիլիջան (Տավուշի մարզ) քաղաքների և Հանքավան գյուղի (Կոտայքի մարզ) շրջակայքերից։
Պահպանություն
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես խոցելի տեսակ։
Հանդիպում է հազվադեպ։
Վտանգման հիմնական գործոններն են հողի պնդեցմանը հանգեցնող անտառահատումները և չկարգավորված ռեկրեացիոն ծանրաբեռնվածությունը։
Պահպանվում է «Դիլիջան» ազգային պարկում ։
Ծանոթագրություններ
Կատեգորիա:Կենդանիներ այբբենական կարգով Կատեգորիա:Կենդանիներ Կատեգորիա:Չրխկաններ Կատեգորիա:ՀՀ Կարմիր գրքում գրանցված կենդանիներ
Տրուդոլյուբովո
Տրուդոլյուբովո (Трудолюбове, Qaraç), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Կարաչ։
2001 թվականի տվյալներով Տրուդոլյուբովո գյուղում բնակվում էր 323 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Սուշիգորիցի
Սուշիգորիցի (Сушигорицы), գյուղ Ռուսաստանի Տվերի մարզի Սանդովսկի շրջանի կազմում։
Բնակչությունը 1997 թվականին գրանցված տվյալներով կազմում էր 222 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Սանդովսկի շրջանի բնակավայրեր
Չիլիի ազգային օրհներգ
Ազգային առաջին օրհներգը
Չիլիի առաջին օրհներգը սկիզբ է առել 1809 թվականին, երբ կառավարությունը հունվարի 13-ին հայտարարեց երաժշտության և բառերի ստեղծման նպատակի մասին։
Երգահան Մանուել Ռոբլեսը և բանաստեղծ Բերնարդո դե Վերա ի Պինտադոն հանձն առան իրագործել այս մանդատը և նրանց «Ազգային երգ»-ի դեբյուտը տեղի ունեցավ 1820 թվականի օգոստոսի 20-ին, Դոմինգո Արտիագա թատրոնում, չնայած շատ պատմաբաններ պնդում են, որ այն հնչեցրել և երգել են 1819 թվականի սեպտեմբերի փառատոնների ընթացքում։
Սկզբում բոլորը կողմ էին երգին։ Թատրոնում միշտապես երգելու ավանդույթը դանդաղորեն անհետացավ, մինչև առաջարկեցին, որ այն երգեն միայն պետության տոների ժամանակ։
Բժիշկ Բերնարդո Վերան անկախության պատմության մեջ հայտնի Ռոբլեսի երաժշտության ներքո երգած բանաստեղծությունների հեղինակն էր։
Առաջին օրհներգը երգել են 1828 թվականին, երբ այն փոխարինվեց ներկայիս երգով։
Ազգային երկրորդ օրհներգը
Չիլիի երկրորդ և ներկայիս ազգային օրհներգը ստեղծվել է իսպանացի երգահան Ռամոն Քարնիերի կողմից, երբ նա աքսորված էր Անգլիա իր ազատամիտ գաղափարների պատճառով։
Մարիանո Եգանիան՝ Լոնդոնում Չիլիի նախագահը, անդրադարձավ Ռոբելսի  երաժշտության ստացած քննադատությանը, խնդրեց Քարնիերին ստեղծել մի նոր օրհներգ՝ Բերնհարդ դե Վերայի նախնական տեքստով։ Իսպանացի երաժիշտը ամենայն հավանականությամբ գրել է 1827 թվականին։ Այն ժամանակ, երբ նա վերադարձավ Բարսելոնա, և իր օրհներգը լույս տեսավ 1828 թվականի դեկտեմբերի 23-ին, Սանտյագոյում՝ Արգենտինա թատրոնում։ Տարիներ հետո՝ 1847 թվականին, Չիլիի կառավարությունը երիտասարդ բանաստեղծ Էուսեբիո Լիլոյին վստահեց նոր տեքստը, որը կփոխարիներ Վերա ի Պինտադոյի հակա-իսպանական բանաստեղծությանը, իսկ Անդրե Բելլոյի հետազոտությունից հետո, պահպանեց նախնական կրկներգը ("Dulce patria, recibe los votos...")։ Երգի բառերը փոքր-ինչ վերանայվել են 1909 թվականին։
Ագուստո Պինոչետիի ռազմական կառավարման ընթացքում(1973-1990) երրորդ տունը պաշտոնապես ընդգրկվեց, քանի որ այն ներառում էր զինված ուժերը և ազգային ոստիկանությունը (Կարբիններ) փառաբանող տողեր։ Պինոչետեիի ռեժիմի ավարտից հետո՝ 1990 թվականին, երգում էին միայն ռազմական միջոցառումների ժամանակ։ Նախկին ռազմական ռեժիմի կողմնակիցները նույնպես երգում էին օրհներգը երրորդ տան հետ միասին մասնավոր արարողությունների և հանրահավաքների ժամանակ։
1990 թվականի մարտին Սանտիագոյի Խուլիո Մարտինես Պրադանոս Ազգային մարզադաշտում՝ Ժողովրդավարության վերադարձի տոնակատարության ժամանակ, օրհներգը հնչեց իր ներկայիս մեղեդիով՝ F մաժոր տոնայնությունը բարձրացրած (Օրհներգի պաշտոնական, թագավորական, երաժշտական տարբերակը), որը Քարնիերի երկրորդ օրհներգի բնօրինակ մեղեդին է։ Սա այն տարբերակն է, որ 1991-ից մինչև 2013 թվականը հնչում էր Չիլիի հեռուստաալիքների հեռարձակման մուտքի և ելքի ժամանակ։ Հիմա օրհներգը հնչում է C մաժոր տոնայնությամբ մուտքի և ելքի  ընթացքում։
Ջոե Վոլշը՝ հայտնի երաժիշտ, որը Միացյալ Նահանգներում Eagles ռոք խմբի անդամներից էր, Լոս Անջելեսում երգեց Չիլիի ազգային օրհներգը, 2003 թվականի Angeles of Anaheim բեյսբոլ խաղի ժամանակ։
Կա նաև թարգմանություն մապուդունգուներենով, որը ամենամեծ և ամենատարածված բնիկ խոսակցական լեզուն է Չիլիում և խոսվում է մապուչեների կողմից։
Պաշտոնական տարբերակ
Ներքևում երգի ամենաշատ հնչեցված տարբերակն է, որը համապատասխանում է 5-րդ տան ամբողջական տարբերակին և կրկներգին ։
Ամբողջական տարբերակ
Ըստ Չիլիի սահմանադրության՝ որպես Ազգային օրհներգ պաշտոնապես հնչեցվում է միայն հինգերորդ տունը և կրկներգը։
1973–1990 բառերը
Հետևյալ բառերը օգտագործվել են երկրում ռազմական ռեժիմի ժամանակ։ Օգտագործվել են ինչպես 5-րդ, այնպես էլ 3-րդ տները։
Արտաքին հղումներ
Կատեգորիա:Օրհներգեր Կատեգորիա:Ազգային օրհներգեր Կատեգորիա:Չիլիի պետական խորհրդանիշեր Կատեգորիա:Իսպաներեն երգեր
Ահմեդ Քութալմըշ Թյուրքեշ
Ահմեդ Կուտալմիշ Թյուրքեշ (Ahmet Kutalmış Türkeş, ), թուրք տնտեսագետ և քաղաքական գործիչ, Ալփարսլան Թյուրքեշի կրտսեր որդին։ «Արդարություն և զարգացում» իսլամիստական կուսակցությունից խորհրդարանի պատգամավոր։
Միջազգային ֆինանսիստ
Ծնվել է Բաշբուղի՝ առաջնորդ թուրք ուլտրաաջ ազգայնականների՝ Ալփարսլան Թյուրքեշի ընտանիքում։ Ավարտել է Անկարայի Բիլքենթ համալսարանի տնտեսագիտական ֆակուլտետը։ Ուսումը շարունակել է Ստամբուլի Բիլգի համալսարանում, Ժնևի Վեբստերի համալսարանում, Վաշինգտոնի Ամերիկյան համալսարանում։ Միջազգային ֆինանսների ոլորտում ունի գիտական աստիճան։
Քաղաքական առանձնահատկություններ
2011 թվականի ընտրություններում Ահմեդ Կուտալմիշ Թյուրքեշն Ազգային ժողով է ընտրվել է Ռեջեփ Թայիփ Էրդողանի իսլամիստական «Արդարություն և զարգացում կուսակցության» կողմից ։ Նման քաղաքական կողմնորոշումը բնորոշ չէ Թյուրքեշների ընտանիքին, որը կենտրոնացած է ուլտրաաջ ազգայնականության վրա՝ Ալփարսլան Թյուրքեշ ավագը Ազգայնական շարժման կուսակցության հիմնադիրն էր։
Ծանոթագրություններ
Կատեգորիա:Թուրքիայի 24-րդ գումարման մեջլիսի պատգամավորներ Կատեգորիա:Թուրքիայի Արդարություն և զարգացում կուսակցության քաղաքական գործիչներ Կատեգորիա:Թուրք տնտեսագետներ
Նոոդասկյուլա
Նոոդասկյուլա (Noodasküla), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Վիրումաա նահանգի Լասվա շրջանի բնակավայրեր Կատեգորիա:Էստոնիայի գյուղեր
Նորոն լա Պոտրի
Նորոն լա Պոտրի (Noron-la-Poterie), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 308 մարդ, բնակչության խտությունը` 102.33 մարդ/կմ²։ Բնակավայրը զբաղեցնում է 3.01 կմ² տարածք։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 30 կմ արևմուտք։
Հայոց ցեղասպանության հուշարձան (Աթենք)
Հայոց ցեղասպանության հուշարձան, «Զանգակ» հուշակոթող, հուշարձան Հունաստանի Աթենք քաղաքի Նեա Զմիրնի թաղամասի Արմենիա հրապարակում։
Նորոն լա Պոտրի
Բնակչություն
Բնակչության քանակը ըստ տարիների
Հայոց ցեղասպանության հուշարձան (Աթենք)
Պատմություն
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 1998 թվականի հունիսի 11-ին, կառուցվել է Հունաստանի հայ ազգային կոմիտեի և քաղաքապետ Բաբիս Բեխլիվանիդիսի աջակցությամբ։ Հուշարձանը ունի զանգի տեսք, որը խորհրդանշում է հայերի կարոտը և հայրենի երկիր վերադառնալու ձգտումը։ Հուշարձանի հեղինակ հույն քանդակագործ Վասիլիս Կապադայիսի կարծիքով զանգի փոսերն ու ճաքերը մարմնավորում են հայերի ծանր ու դժվար կյանքը Ցեղասպանության տարիներին ։ Հուշարձանի վրա մակագրված է. «Զանգեր ղողանջի»։
Նորոն լա Պոտրի
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Հայոց ցեղասպանության հուշարձան (Աթենք)
Պատմություն
2000 թվականին Աթենքի հրապարակներից մեկը անվանվել է Արմենիա։
Նորոն լա Պոտրի
Տնտեսություն
2010 թվականին ուներ 221 աշխատունակ (15-64 տարեկան) բնակիչ, որոնցից ակտիվ էին 171-ը, իսկ ոչ ակտիվները` 50։ Ակտիվության ցուցանիշը կազմում է 77,4 %։ 171 աշխատունակ մարդկանցից աշխատել է 162 անձ (84 տղամարդ և 78 կին)։ Գործազուրկ են եղել 9 անձ (6 տղամարդ և 3 կին)։ 50 անաշխատունակներից 15-ը եղել են աշակերտներ կամ ուսանողներ, 25-ը` թոշակառուներ, իսկ 10-ը չեն աշխատել տարբեր պատճառներով ։
Հայոց ցեղասպանության հուշարձան (Աթենք)
Ծանոթագրություններ
Կատեգորիա:Հունաստանի հուշարձաններ Կատեգորիա:Հայոց ցեղասպանության հուշարձաններ
Նորոն լա Պոտրի
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(6488) Դրեբախ
(6488) Դրեբախ (Drebach), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 10-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,490085 ա. մ., առավելագույնը մոտենում է 2,2587 ա. մ. հեռավորության վրա և հեռանում 2,7214 ա. մ. ։ Արեգակի շուրջ մեկ ամբողջական պտույտ է կատարում 1435,22 երկրային օրվա ընթացքում, իր ուղեծրով շարժվելով միջինում 0,250832 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,82° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սալիվան (խառնարան Մերկուրի)
Ծանոթագրություններ
Կատեգորիա:Մերկուրիի հարվածային խառնարաններ
Տերեբուտիցի
Տերեբուտիցի (Теребутицы), գյուղ Ռուսաստանի Նովգորոդի մարզի Շիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 125 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Շիմսկի շրջանի բնակավայրեր
3500 (երգ)
«3500», ամերիկացի ռեփեր Թրևիս Սքոթի երգն է, համագործակցությամբ ռեփերներ Future-ի և Թու Չեյնսի հետ։ Երգը թողարկվել է 2015 թվականի հունիսի 8-ին՝ որպես Թրևիս Սքոթի «Rodeo» կոչվող դեբյուտային ստուդիական ալբոմի առաջին սինգլ։ Երգը գրվել է Թրևիս Սքոթի, Future-ի, Թու Չեյնսի, Metro Boomin-ի, Zaytoven-ի, Մայք Դինի, Million $ Mano-ի և Ալեն Ռիտերի կողմից։
Թողարկում
2015 թվականի հունիսի 5-ին Թրևիս Սքոթը իր Ինստագրամի էջում հրապարակում է երգի շապիկի պատկերը և հայտարարում է, որ այն լինելու է «Rodeo» ալբոմի առաջին սինգլը ։ Հունիսի 7-ին նա առաջին անգամ կատարում է երգը Summer Jam փառատոնի ժամանակ, իսկ հաջորդ օրը երգը թողարկվում է iTunes-ում ներբեռնման համար ։ Երգում իրենց մասնակցությունն ունեն նաև ռեփերներ Future-ը և Թու Չեյնսը ։ Նախկինում Future-ը իր մասնակցությունն է ունեցել նաև Թրևիսի «High Fashion» (2015) երգում, իսկ Թու Չեյնսը «Upper Echelon» (2013) սինգլում ։
Ծանոթագրություններ
Կատեգորիա:2015 սինգլներ Կատեգորիա:Թրևիս Սքոթի երգեր Կատեգորիա:Future երգեր Կատեգորիա:Թու Չեյնսի երգեր
Տրուդովոե (գյուղ, Սիմֆերոպոլի շրջան)
Տրուդովոե (Трудове, Trudovoye), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Տրուդովոե գյուղում բնակվում էր 2 767 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Երիտասարդության պաշտամունք
Երիտասարդության պաշտամունք (cult of youth), սոցիալական վարքի ֆենոմեն, որը ձևավորվել է վերջին տասնամյակում։ Ֆենոմենի էությունն աշխատանքային տարիքի ժամանակավոր շրջանակների նեղացումն ու երիտասարդությունը հնարավորինս երկար պահպանելու ցանկությունն է, քանի որ հակառակ դեպքում մարդ կարող է հասարակության կողմից լինել չպահանջված։ Այս երևույթը կոչվում է նաև Դորիան Գրեյի սինդրոմ։
Առաջացման պատմություն
Երիտասարդության պաշտամունքը տարածում է գտել դեռևս 1960-ական թվականներին, երբ մեծացել է լրատվամիջոցների ազդեցությունը, որոնք վճռորոշ դեր են խաղում երիտասարդության պաշտամունքի ստեղծման և պահպանման գործում ։ Երիտասարդ և հաջողակ մարդկանց կերպարը պարտադրվում է ամբողջ հանրությանը գովազդային վահանակների, ամսագրերի շապիկների, հեռուստացույցի էկրանների միջոցով։
Կա նաև տեսություն, որ երիտասարդության պաշտամունքը պարտադրում է պետությունը։ Նրան ձեռնտու է, որ իր քաղաքացիները մնան երիտասարդ, ակտիվ և առողջ, ավելի երկար աշխատեն, համապատասխանաբար, ավելի երկար վճարեն հարկերը։
Մասնագետների կարծիք
Փորձագետները ենթադրում են, որ «երիտասարդության և գեղեցկության պաշտամունքը», որին հաջողությամբ աջակցում են ԶԼՄ-ները, կարող է լուրջ հետևանքներ ունենալ ․ Համբուրգցի հոգեբան Գեորգ Ֆիդլերը այս երևույթը նկարագրել է հետևյալ կերպ ․
Ազդեցություն հասարակության վրա
Տվյալ երևույթն ընդգրկում է հասարակության ավելի լայն շրջանակներ։ Ինչպես կանայք, այնպես էլ տղամարդիկ փորձում են բոլոր միջոցներով կանգնեցնել կամ դանդաղեցնել ծերացման գործընթացը։
Այսօր վաղաժամ մահը հաճախ դառնում է կյանքի լճացման հետևանք, ինչն էլ իր հերթին հասարակությանը պարտադրված այն կարծիքի արդյունքն է, որ ակտիվ և պահանջված լինել կարելի է միայն երիտասարդության շրջանում։ Գերմանիայում տարեկան 11 000 ինքնասպանություն է տեղի ունենում։ Յուրաքանչյուր երրորդ ինքնասպանը 65 տարեկանից բարձր է ։
Մեկ այլ բացասական ազդեցություն, որը կրում է երիտասարդության պաշտամունքը, տարիքային խտրականությունն է։ Այն դրսևորվում է տարբեր ոլորտներում, բայց հաճախ այդ խնդրի հետ մարդիկ բախվում են աշխատանքի ընդունվելիս։ Գործատուները գերադասում են երիտասարդներին, այսինքն՝ նրանց կարծիքով՝ առողջ և հեշտ սովորող մարդկանց։ Էյջիզմն աշխատավայրում ստիպում է դեռևս աշխատելու պատրաստ թոշակառուներին հրաժարվել պաշտոնից կամ բավարարվել ցածր վարձատրվող աշխատանքով, ինչը ոչ միշտ է նպատակահարմար, քանի որ ավագ տարիքային խմբերում կուտակված է ավելի մեծ ներուժ և աշխատանքային փորձ, քան երիտասարդների շրջանում։
Քննադատություն
Այսօր իրավիճակն աստիճանաբար փոխվում է։ Այն տեղի է ունենում լրատվամիջոցների, նորաձևության և գովազդի օգնությամբ։ Հասարակությունը սկսում է հասկանալ, որ գեղեցիկ և ակտիվ լինել կարելի է ոչ միայն երիտասարդության շրջանում։ Համաշխարհային հայտնի դիզայներները ավելի ու ավելի հաճախ են ընտրում հասուն տարիքի կանանց՝ նոր հավաքածուները ներկայացնելու և իրենց արտադրանքն առաջ մղելու համար։ Մարկ Ջեյկոբսը ընտրում է 64-ամյա Ջեսիկա Լենգին։ Nars-ի նոր դեմքը 68-ամյա Շառլոտա Ռեմփլինգն է։
Կենսաթոշակային տարիքի մարդկանց ուշադրություն են դարձնում սոցիոլոգները, մշակութաբանները և ձեռնարկատերերը։ Նրանց համար մշակվում են տարբեր ապրանքներ և ծառայություններ, ստեղծվում են զարգացնող ծրագրեր։ Հասուն տարիքի մարդիկ ավելի ու ավելի են ցանկություն հայտնում կրթություն ստանալ։ Գիտնականների հիմնական եզրակացություններից մեկն այն է, որ չնայած ավագ տարիքի մարդկանց ուսուցումն ունի իր նրբությունները, տարեցները ոչ միայն վերապատրաստվում են, այլև մոտիվացված են նորը սովորելու համար ոչ պակաս, քան երիտասարդները։
2016 թվականի հունիսին Գուգլի դեմ հայց է ներկայացվել, որը կորպորացիային մեղադրել է 40 տարեկանից բարձր թեկնածուների համակարգված խտրականության մեջ։ Հայցվորները մեջբերել են «Payscale» ծառայության տվյալները, որի համաձայն՝ Գուգլի աշխատակիցների միջին տարիքը 29 տարեկան է։ Իսկ ծրագրավորողի միջին տարիքը Միացյալ Նահանգներում 43 տարեկան է ։
Մարբլ (խաղալիք)
Մարբլ (marble, նաև նշանակում է «մարմար»), փոքրիկ գնդաձև խաղալիք, սովորաբար գույնզգույն գնդիկ` պատրաստված ապակուց, կավից, մետաղից կամ ագաթից։ Այս գնդերը տարբերվում են իրենց չափերով։ Սովորաբար դրանք ունենում են 1/2-1 դյույմ (1,25-2,5 սմ) տրամագիծ, բայց չափսերը կարող են տատանվել 1/30 դյույմից (0,111 սմ) մինչև 3 դյույմից ավելի (7,75 սմ), իսկ գեղարվեստական ապակուց պատրաստված որոշ մարբլներ կարող են ունենալ ավելի քան 12 դյույմ (30 սմ) տրամագիծ։ Մարբլներն օգտագործվում են տարբեր խաղերում, որոնք կրում են «մարբլս» ընդհանուր անվանումը։ Դրանցից հաճախ հավաքածուներ են ստեղծում։
Անգլիայի հյուսիսում այդ գնդիկները և դրանցով խաղերը հայտնի են «» անվամբ, իսկ մեծ «taws»-երը կոչվում են «շշի տափօղակ»։ Նմանատիպ մարբլներն օգտագործվում էին գազավորված ըմպելիքների շշերում։
Պատմություն
1846 թվականին գերմանական ապակի փլող մի բանվոր հնարեց մարբլներ պատրաստելու սարքավորում ։ Խաղալիք գնդիկների (կավից պատրաստված) առաջին զանգվածային արտադրությունը մեկնարկել է 1890-ականների սկզբին ԱՄՆ-ում՝ Օհայո նահանգի Ակրոն քաղաքում, Ս․ Դեյկի կողմից։ ԱՄՆ-ում ստեղծված ապակյա առաջին մարբլներից որոշները ևս պատրաստվել են Ակրոնում Ջեյմս Հարվի Լեյթոնի կողմից։ 1903 թվականին Մարտին Ֆրիդրիխ-Քրիստենսենը (նույնպես Օհայո նահանգի Ակրոն քաղաքից) պատրաստեց առաջին ապակյա գնդիկները՝ արտադրված մեքենայական եղանակով՝ իր արտոնագրված մեքենայով։ Նրա ընկերությունը՝ «The MF Christensen & Son Co»-ն, նախքան 1917 թվականին գործունեությունը դադարեցնելը արտադրեց միլիոնավոր խաղալիք և արդյունաբերական ապակե մարբլներ։
Ապակե մարբլների արտադրությամբ զբաղվող ամերիկյան հաջորդ ընկերությունը «Akro Agate»-ն էր։ Այս ընկերությունը հիմնադրվել է 1911 թվականին ակրոնցիների կողմից, բայց գտնվում էր Քլարքսբուրգում՝ Արևմտյան Վիրջինիայում։
Խաղեր
Տարբեր երկրներում կան մարբլ խաղալու բազմաթիվ տարբերակներ։ Օրինակ «ringer» խաղը խաղում են հետևյալ կերպ․ ավազի վրա գծվում է շրջան, այնտեղ տեղադրվում է մի քանի մարբլ, և տարբեր խաղացողներ փորձում են իրենց մարբլներով հարվածել շրջանում գտնվող մյուս մարբլներին։ Խաղի մեկ այլ տարբերակ է «ռոլլին», որի դեպքում գետնի վրա փոքրիկ անցքեր են արվում, որտեղ տեղադրվում են մարբլները, ինչից հետո խաղացողները իրենց մարբլներով աշխատում են վայր գցել դրանք այդտեղից։
Ծանոթագրություններ
Կատեգորիա:Մանկական խաղեր Կատեգորիա:Խաղալիքներ
Կուրմիշ (Վաշկայի վտակ)
Կուրմիշ  (Курмыш), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վաշկա գետի ձախ ափին՝ 124 կմ հեռավորության վրա։ Գետի երկարությունը 64 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մարտին Բուցեր
Մարտին Բուցեր (Martin Bucer или Butzer;, գերմանացի աստվածաբան և քարոզիչ, Ռեֆորմացիայի ղեկավար կայսերական ազատ Ստրասբուրգ  քաղաքում։
Կենսագրություն
1505 թվականին ընդունել է պոստրիգը Դոմինիկյան վանքում։ 12 տարի անց տեղափոխվել է Հայդելբերգ, ինչը թույլ է տվել նրան սովորել տեղական համալսարանը։ Տիրապետել հունարեն և եբրայերեն լեզուներին։
1539 թվականին (գրեթե առաջինը Գերմանիայում) ։ Ըստ աստվածաբանական հայացքների՝  Լյութերի և Ցվինգլիի միջև միջանկյալ դիրք էր զբաղեցնում, այդ թվում՝  փորձում էր հաշտեցնել նրանց դիրքերը։  Սակայն ավելի արմատական դիրքորոշում է ունեցել, քան Լյութերը, այնպես որ կարելի է խոսել Կալվինի աստվածաբանության վրա Բուցերի հայացքների ազդեցության մասին (որը նրան ապաստան է տվել Ստրասբուրգում 1538 թվականին)։ Հակադրվելով հակատրինիտարիային՝  հրապարակայնորեն հայտարարել է իր ամբիոնից, որ Սերվետը պետք է մասերի բաժանել։ 1549 թվականին քաղաքի իշխանությունների հետ բախումների պատճառով ստիպված է եղել լքել Ստրասբուրգը և արքեպիսկոպոս Թոմաս Կրանմերի հրավերով ընդմիշտ տեղափոխվել Անգլիա, որտեղ և մահացել է կյանքի 60-րդ տարում։ Փոստային բաժանմունքը Գերմանիայում թողարկել է Փոստային նամականիշ՝ ի հիշատակ Մարտին Բուցերի։
Ծանոթագրություններ
Կատեգորիա:Դոմինիկյաններ Կատեգորիա:Գերմանացի աստվածաբաններ Կատեգորիա:Գերմանացի գրողներ
Միխայիլ Լոմոնոսովի հուշարձան (Մոսկվա, Լոմոնոսովի հրապարակ)
Միխայիլ Լոմոնոսովի հուշարձան (Памятник Михаилу Ломоносову), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս գիտնական, բնախույզ, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովին։ Տեղադրվել է Մոսկվայի համալսարանի շենքի մոտ՝ Լոմոնոսովի հրապարակում։
Պատմություն
Մոսկվայի պետական համալսարանի (ՄՊՀ) գլխավոր, քիմիայի և ֆիզիկայի ֆակուլտետների մասնաշենքերի առաջացրած մեծ պարտերի կենտրոնում Միխայիլ Լոմոնոսովի հուշարձանը տեղադրվել է 1953 թվականին՝ 13 տարի անց այն բանից հետո, երբ համալսարանին շնորհվել է մեծ գիտնականի անունը։ Բրոնզե հուշարձանը պատկերում է գիտնականին, որը կանգնած է գլանաձև պատվանդանի վրա։ Այն պատրատված է բաց մոխրագույն գրանիտից և ունի խոյակաձև քիվ։ Երիտասարդ Լոմոնոսովի ձեռքում փետուր է և թուղթ, որոնք խորհրդանշում են նրա ջանքերով ստեղծված համալսարանի կանոններն ու աշխատանքի սկզբունքները ։ Նրա տեսքը խորհրդանշում է դեպի գիտելիքներ ձգտող երիտասարդ գիտնականի կերպարը։ Հուշարձանը զարդարում են երեք գոտիները, որոնք վերևից և ներքևից պարփակում են նրա գլանաձև մասը։ Դափնու ճյուղերով փաթաթված զարդատախտակին, որը փակցված է պատվանդանին, նշված են գիտականի անունը և կյանքի տարիները ։ Հուշարձանը գտնվում է ինչպես ՄՊՀ-ի շենքերի ճարտարապետական ամբողջ համալիրի, այնպես էլ վերջերս կառուցված ՄՊՀ-ի հիմնարար գրադարանի շենքի կենտրոնական առանցքի վրա։
Հուշարձանի հեղինակներն են քանդակագործ Նիկոլայ Տոմսկին և ճարտարապետ Լև Ռուդնևը ։
Հետաքրքրաշարժ փաստեր
Հուշարձանի հետ կապված է Մոսկվայի համալսարանի քիմիայի և ֆիզիկայի ֆակուլտետների միջև երկարամյա «մրցակցության» մասին մի զվարճալի պատմություն, թե նրանցից որին է հուշարձանն ավելի մոտ։ Չնայած բոլոր ջանքերին (այդ թվում՝ տեխնիկական միջոցների օգտագործմամբ՝ լուցկու տուփից մինչև լազերային հեռաչափ), այս երկու ֆակուլտետներից ոչ մեկի գերակայությունը այդպես էլ չի հաջողվել ապացուցել. պարզվել է, որ հուշարձանը երեք մետրով մոտ է քիմիայի ֆակուլտետին, որը գտնվում է Լոմոնոսովից դեպի աջ, բայց երեք աստիճանով շրջված դեպի ֆիզիկայի ֆակուլտետը։ Ի վերջո վիճաբանող կողմերին հաշտեցրել է այն, որ Լոմոնոսովը մեջքով է կանգնած դեպի ռեկտորատը ։
Արտաքին հղումներ
Կատեգորիա:Հուշարձաններ այբբենական կարգով Կատեգորիա:1953 հիմնադրումներ Կատեգորիա:Մոսկվայի հուշարձաններ Կատեգորիա:Հուշարձաններ նամականիշների վրա
Գեորգ Բազելից
Գեորգ Բազելից (ի ծնե անունը՝ Հանս-Գեորգ Կյորն, Georg Baselitz, ), գերմանացի նկարիչ, քանդակագործ և համալսարանի պրոֆեսոր, համարվում է ներկայումս կենդանի ամենաշատ վարձատրվող նկարիչներից մեկը։
Կենսագրություն
Հանս-Գեորգ Կյորնը ծնվել է 1938 թվականի հունվարի 23-ին տարրական դպրոցի ուսուցչի ընտանիքում։ Նկարչությամբ սկսել է զբաղվել 1955 թվականից հաճախելով անհատական պարապմունքների ։
1956 թվականին տեղափոխվել է արևելյան Բեռլին, որտեղ ընդունվել է նկարչության բարձրագույն դպրոց, սակայն որոշ ժամանակ անց հեռացվել դպրոցից ։ Հետագայում տեղափոխվում է արևմտյան Բեռլին, որտեղ շարունակում է ուսումը մեկ այլ նկարչական դպրոցում։
1958 թվականին ուսանողական տարիքում հանդիպում է իր ապագա կնոջը՝ Էլկե Կրետչմարին։ 1962 թվականին նրանք ամուսնանում են և այդ տարի ծնվում է նրանց առաջնեկը՝ Դանիելը։ 1966 թվականին ծնվում է նրանց երկրորդ արու զավակը՝ Անտոնը։
1963 թվականին «Բեռլինի Werner & Katz» պատկերասրահում նրա անձնական ցուցահանդեսի ժամանակ տեղի ունեցավ սկանդալ, որի ժամանակ արգելվեց նրա երկու նկարների ցուցադրումը՝ «Կիսամերկ մարդը» («Naked Man», 1962) և «Մեծ գիշեր » («The Big Night Down The Drain», 1962/1963):
Ստեղծագործական կյանք
Բազելիցի ստեղծագործական կյանքի հասունության գլխավոր եզրագիծը կարելի է համարել 1960֊ական թվականների կեսերը։ Այդ ժամանակ հայտնվում են այսպես կոչված «Ֆրակտուրային նկարները» (գեր․ Frakturbildern), որտեղ մարդկանց մարմինները հայտնվում են մասնատված և անջատ վիճակում։ Իր նպատակը նկարիչը մեկնաբանում է հետևյալ կերպ․
1960 թվականի վերջից սկսած Բազելիցին բնորոշ հատուկ հնարքը դարձավ «Շրջված կերպարը» (մարմինների պատկերումը գլխիվայր)։
1970֊ական թվականների վերջից սկսել է զբաղվել քանդակագործությամբ։ Առաջին փորձը ստացավ «Մոդել քանդակագործության համար» անվանումը, որը իրենից ներկայացնում էր ներկած փայտե քանդակ։
1980֊ական թվականներից սկսած Բազելիցը սկսում է դառնալ ավելի ու ավելի հայտնի, նրա ոճը դառնում է ավելի ագրեսիվ։
Ցուցահանդեսներ
1961 թվականին Սակսոնիայի այլ երիտասարդ նկարիչների հետ միասին Վիլմենսդորֆ թաղամասում կազմակերպում է «Պանդեմոնիում ֊ 1» ցուցահանդեսը։
1970֊ական թվականներին ունեցել է ցուցահանդեսներ Համբուրգում, Կասսելում, Մանգեյմում և Ամստերդամում։
Ծանոթագրություններ
1
Կատեգորիա:Գերմանացի նկարիչներ Կատեգորիա:Գերմանացի քանդակագործներ Կատեգորիա:Բեռլինի գեղարվեստի ակադեմիայի անդամներ
Մախսուջիկ
Մախսուջիկ, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Սուշիլովո (գյուղ, Բորովիչսկի շրջան)
Սուշիլովո (Сушилово), գյուղ Ռուսաստանի Նովգորոդի մարզի Բորովիչսկի շրջանի կազմում։
Բնակչությունը 2010 թվականին գրանցված տվյալներով կազմում էր 196 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Բորովիչսկի շրջանի բնակավայրեր
Տերեխի (գյուղ, Սմոլենսկի շրջան)
Տերեխի (Терехи), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Sad (երգ)
«Sad», ամերիկյան Maroon 5 խմբի երգը, որն ընդգրկվել է 2012 թվականին թողարկված իրենց «Overexposed» կոչվող չորրորդ ալբոմում։ Երգը գրվել է խմբի վոկալիստ Ադամ Լևինի և կիթառահար Ջեյմս Վալենթայնի կողմից։ «Sad»-ը 3 րոպե 14 վայրկյան տևողությամբ դաշնամուրային բալլադ է ։ Երաժշտական քննադատներից ոմանք երգը համեմատել են բրիտանացի երգչուհի Ադելի երգերի հետ ։ Լևինը այն համարել է ալբոմի իր ամենաանձնական երգը ։
Արտաքին հղումներ
Կատեգորիա:Maroon 5 երգեր Կատեգորիա:2012 երգեր Կատեգորիա:Սենտիմենտալ սիրային երգեր
Պոնտինիա
Պոնտինիա (իտալ.՝ Pontinia), կոմունա Իտալիայում, գտնվում է Լացիո մարզի Լատինա գավառում ։
Բնակչությունը` 13476 մարդ (2004), բնակչության խտությունը` 114 մարդ/կմ², տարածքը՝ 112 կմ², փոստային ինդեքսը՝ 04014, հեռախոսային կոդը՝ 0773։
Ծանոթագրություններ
Կատեգորիա:Իտալիայի քաղաքներ
Կիրսթեն Ֆլագսթադ
Կիրսթեն Ֆլագսթադ (Kirsten Malfrid Flagstad, ), նորվեգացի օպերային երգչուհի (սոպրանո)։
Համարվում է Ռիխարդ Վագների երաժշտական դրամաներում գլխավոր դերերգերի մեծագույն կատարողներից մեկը։ Ֆլագսթադի ձայնը առանձնանում էր ուժով և հնչեղությամբ և միաժամանակ այն ճկուն ու քնարերգական էր։
Կենսագրություն
Կիրսթեն Ֆլագսթադը ծնվել է երաժիշտների ընտանիքում (նրա հայրը եղել է դիրիժոր, մայրը՝ դաշնակահարուհի)։ Սովորել է Օսլոյում և Ստոկհոլմում։ Օպերային բեմում առաջին անգամ հանդես է եկել 1913 թվականին Նուրիի ոչ մեծ դերում Էժեն դ’Ալբերի «Մարգագետին» օպերայում (Օսլոյի ազգային թատրոն)։ Դրան հաջորդող 18 տարիների ընթացքում իր կարիերան կապված է եղել միայն Սկանդինավիայի հետ։ Նա կատարել է տարբեր դերեր Վեբերի, Ջուզեպե Վերդիի, Բիզեի, Գունոյի և այլ երգահանների օպերաներում և օպերետներում։
Հայտնի է դարձել 1932 թվականին, երբ նա առաջին անգամ կատարել է Իզոլդայի դերը Վագների «Տրիստան և Իզոլդա» օպերայում։ Այդ օրվանից վագներյան դերերը Ֆլագսթադի երգացանկում հիմնական դեր են կատարել։ Արդեն հաջորդ տարի նա հրավիրվել է Բայրոյթյան փառատոնին։ 1935 թվականին նա մեծ հաջողությամբ առաջին անգամ ելույթ է ունեցել Նյու Յորքի Մետրոպոլիտեն օպերայում Զիգլինդայի դերում «Վալկիրիա» օպերայում։ Այդ օրվանից նա հաճախ ելույթ է ունեցել ԱՄՆ-ում և Լոնդոնում։ Բացի վագներյան դերերից (Իզոլդա, Բրունգիլդա Զիգլինդա, Եղիսաբեթ, Էլզա և այլք), նա հաճախ կատարում էր Լեոնորայի դերը Լյուդվիգ վան Բեթհովենի «Ֆիդելիո» օպերայում։ Երգչուհին համագործակցել է բազում հանրահայտ դիրիժորների հետ, ինչպիսիք են Վիլհելմ Ֆուրտվենգլերը, Ֆրից Ռայները, սըր Թոմաս Բիեմը և այլք։ Նրա խաղընկերն է եղել մեծն տենոր Լաուրից Մելխիորը։
Պատերազմական շրջանում Ֆլագսթադը եղել է Նորվեգիայում։ Այդ ժամանակ նրա ամուսինը մեղադրվել է նացիստների հետ կապերի մեջ և մահացել է բանտում 1946 թվականին։ Մեղադրանքներ են ներկայացվել նաև երգչուհուն, չնայած որ նա անմասն էր այդ ամենից, սակայն առաջին հետպատերազմյան տարիներին նրա կարիերայի ընթացքը բարդացել էր։ Շուտով նա կրկին հաջողությամբ սկսել է հանդես գալ Նյու Յորքում և Լոնդոնում։ Նրա մեծագույն նվաճումներից մեկը համարվումէ Դիդոնի պարտիան Հենրի Փյորսելի «Դիդոն և Էնեյ» օպերայում։ 1950 թվականի մայիսի 22-ին Լոնդոնում նա երգել է Ռիխարդ Շտրաուսի «Վերջին չորս երգեր» օպերայի պրեմիերային։ 1952 թվականին Կիրսթեն Ֆլագսթադը մասնակցել է «Տրիստան և Իզոլդա»-ի ձայնագրությանը Լյուդվիգ Զյութհաուսի հետ Ֆուրտվենգլերի ղեկավարությամբ. մինչ օրս այդ ձայնագրությունը համարվում է վագներյան կատարողականության բարձունքը։
Կիսրթեն Ֆլագսթադը լքել է բեմը 1955 թվականին (1957 թվականին կայացել է նրա վերջին համերգը որի ժամանակ նա կատարել է Էդվարդ Գրիգի երգերը), 1958—1960 թվականներին նա եղել է Նորվեգական օպերայի գեղարվեստական ղեկավարը։ 1958 թվականին մասնակցել է «Ռեյնի ոսկին» օպերայի ձայնագրությանը՝ Գեորգ Շոլթիի ղեկավարությամբ։
1985 թվականին երգչուհու հայրենի քաղաքում բացվել է Կիրսթեն Ֆլագսթադի թանգարանը։
Արտաքին հղումներ
Կատեգորիա:Նորվեգացի սոպրանոներ Կատեգորիա:20-րդ դարի օպերային երգչուհիներ
Նոոնու (գյուղ, Վիհուլա շրջան)
Նոոնու (Noonu), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիհուլա շրջանի բնակավայրեր Կատեգորիա:Էստոնիայի գյուղեր
Սասունի տարազ
Սասունի տարազ, հայկական ազգային տարազի ինքնատիպ նմուշ, որի փոփոխակներն են հանդիսանում Մոկսի, Շատախի, Հայոց ձորի, մասամբ նաև Բաղեշի և Վասպուրականի հարավային շրջանների լեռնային գյուղերի տարազը։ Սասունցիների տարազը արտացոլում էր իրենց կենցաղի և մտածելակերպի պատկերը։ Այն իրենց ապրուստի պես պարզ էր և հասարակ։ Ոմանք կարծել են, թե վերոհիշյալ տարազը քրդական է, բայց ուսումնասիրելով պատմական փաստերը, եզրահանգում ենք դրա ոչ իարավացիությանը։
Պատմություն
Սասունը, ինչպես և Մոկսը, Շատախը, Վասպուրականը և Բաղեշը իրենց զգեստավորման կարիքները բավարարում էին միայն իրենց տնայնագործական միջոցներով։ Հնուց ի վեր այդ շրջանների հայ բնակչության մենաշնորհն է եղել ջուլհակությունն ու զգեստների պատրաստումը, որից օգտվել են նաև քրդերը, ինչից էլ գալիս է կենցաղի և տարազի նմանությունը։ Բացի այդ 16-րդ դարում պարսկական շահ Իսմայիլի և օսմանյան Յավուզ Սուլթան Սելիմի միջև մղվող երկարատև պատերազմների ընթացքում Միջագետքից մեծ թվով քուրդ ցեղախմբեր գաղթելով բնակություն հաստատեցին հայաբնակ վայրերում։ Եկվորները՝ շոգ կլիմայի բնակիչներ, կարիք ունեյին հայ ջուլհակների պատրաստած հագուստին, ինչը նրանք վերցրեցին և կիրառեցին առանց նշանակալի փոփոխության ։
Կանացի հագուստ
Սասունուն կանայք, համեմատաբար, ավելի լավ էին հագնվում քան տղամարդիկ։ Նրանք իրենց գլուխները պատում էին բազմաթիվ ապարոշներով, վրայից դնում էին քոֆի։ Դրանց արտաքինը ծածկված էր բազմաթիվ հին ու նոր արծաթե դրամներով։ Աղջկա գլխահարդարանքում քոֆու վրա ոլորուն փուշի էր փաթաթվում։ Նրանց զգեստը, մանավանդ ամռանը, ծիրանի շապիկն էր, թևերը՝ տղամարդկանց շապիկի թևերի նման, օձիքը՝ զարդարված ասեղնագործված և գոցված արծաթե կապով։ Այն երկար, ոտքերը ծածկող աբայի տեսք ուներ, մեջքին կապում էին պարսկական կամ հասարակ շալ։ Միայն ծերունի նաները կրում էին ասեղնագործ կարմիր գոգնոցներ և սպիտակ շապիկներ։ Մանկամարդ հարսները իրենց գլուխը ծածկում էին կտավե քողով, որ իջնում էր մինչև ոտները։ Այն մի թզաչափ բարձրություն ուներ, բացի հին ու նոր դրամներից՝ զարդարված էր գունավոր ուլունքներով։ Իսկ վերևում հիշատակված գոգնոցները կոչվում էին «չաթրիք»։ Այս բոլոր հագուստները պատրաստվում էին Լճե գավառի անունով կոչվող լճու կտորից (գործվածքից)։
Տղամարդու հագուստ
Սասունի տղամարդու տարազը իրենից ներկայացնում է խաչաձև հյուսված մետաքսաթել խույր՝ սև կամ գույնզգույն ապարոշով փաթաթված, թևերը մինչև ուսը՝ գրեթե բաց։ Սասունցին հագնում էր երկար, եռանկյունի թևերով շապիկ, ինչը նրան ծառայում էր գրպանի տեղ, իսկ կռվի ժամանակ երկու թևերի ծայրերը կապելով միմյանց՝ վզով էին անցկացնում։ Լայն վարտիքը՝ թումպանը երկու տեսակ էր. առօրյա գործածականը՝ սև բրդից գործված, իսկ տոնականը՝ զոլավոր։
Սասունցիների ամենահարգի զգեստը կոչվել է «ապի»։ Այն գործած եր այծի մազից և լինում էր երեք տեսակ։ «Միրանի ապին» հագնում էին ունևորները, այն ավելի շքեղ էր ուսերի վրա թավամազ։ Թևերը հասնում էր մինչև դաստակները, կրծքի երկու փեղկերը՝ ոսկեթել երիզված։ «Խարճերով ապիի» կրծքի փեղկերը 10 սմ լայնքով սուրմա թելով գործված էր, որը ոսկու նման փայլում էր։ Սա երիտասարդների սիրած հագուստն էր։ «խազի ապին» նման էր երկրորդին եզրերի սուրման ավելի նեղ էր։ Սա հագնում էին միջին տարիքի տղամարդիկ։ Սասունցիների մեջքը փաթաթված էր բազմածալ գոտիով։
Սասունում տղամարդկանց ոտնամաններից տարածված էր տրեխը, սոլերը և վուշի ու այծի մազը խառնած թելով գործած ոտնամանը, որը կոչվում էր խորունկ։ Այս ոտնամանը շատ դիմացկուն էր լեռնային վայրերի համար։
Սասունի տղամարդու տոնական տարազում շալվարը շալ կտորից էր և վրան մեծ վարպետությամբ արված ասեղնագործությամբ։ Գլխարկը պատրաստված էր թաղիքից, իսկ վրան փաթաթված էր մետաքսե նուրբ փուշի՝ ցանցառ ծոպերով։ Շապիկը երկար թևերով էր և ասեղնագործ` զարդարված երկրաչափական շեղանկյունիներով ու գծերով։ Թևաբերանները` կապույտի և կարմիրի հարաբերությամբ ճեղքերով էր և եզերված են ոսկե ծոպերով։ Շապիկի վրայից կար  կարմիր մահուդից կարճ վերնազգեստ` «ապի»՝ զարդարված ոսկե ժապավեններով ու սև ոլորաթելերով։ Կրծքի երկու կողմերում մետաղե դեկորատիվ կոճակներ էին, որոնք չէին կոճկում` եզերված ոսկե ծոպերով ։ Տոնական սոլերը կարմիր էին։
Ծանոթագրություններ
Կատեգորիա:Հագուստի ոճեր Կատեգորիա:Հայկական տարազ
Ջին (առասպելական ոգի)
Ջին (جن جن, մի տարբերակի համաձայն՝ genius «ոգի», ըստ մեկ այլ տարբերակի՝ «уан», ինչը նշանակում է «գաղտնի, անտեսանելի»), իսլամի և նախաիսլամական դարաշրջանում՝ իրական ոգիներ՝ ստեղծված մաքուր անծուխ կրակից, որոնք չունեին մարդկային հինգ զգայարաններից և ոչ մեկը, ապրում էին մարդկանց կողքին, սակայն հայտնվել էին նրանցից առաջ։
Ջիներն աչքի էին ընկնում իրենց ուժով, զորությամբ, արագությամբ և հնարավորություններով։ Կարող էին փոխակերպվել ինչպես դրական, այնպես էլ բացասական կերպարների։ Ըստ արաբական դիցաբանության՝ գոյություն ունեին չորս տեսակի ջիներ՝ իֆրիտ, գուլ, սիլատ, մարիդ։ Ամենակարողը և կատաղին իֆրիտ ջիներն էին, որոնք հայտնվում էին կրակից։ Համարվում էին սատանայի ծառաները, որոնք կարող էին լուրջ վնաս հասցնել մարդկանց ։
Գուլ-ջիները, ըստ արաբական դիցաբանության, մարդագայլեր էին, ապրում էին անապատում և սնվում թարմ գիշակերներով։
Մարիդները ջրային ջիներ էին, ռացիոնալ և խելացի արարածներ, բոլոր ջիների միապետները։
Մինչիսլամական մշակույթում
Ըստ հնագիտական պեղումների՝ հյուսիսարևմտյան Արաբիայի մարդիկ երկրպագում էին ջիների որպես աստվածների։ Հին Պալմիրում մարդիկ երկրպագում էին ջինաներին՝ լավ աստվածներին ։ Այն փաստը, որ արաբալեզու ժողովուրդները երկրպագում էին ջիներին, հիշատակված է Ղուրանում.
Մեքքայում ևս երկրպագում էին ջիներին, նրանց համար զոհեր էին մատուցում։ Հռոմեական դիցարանում ջիների նախատիպը եղել են հանճարները, հունական դիցարանում՝ դեմոնները (δαίμων)։
Ջիններն իսլամում
Ըստ իսլամի գաղափարախոսության՝ Ալլահը ստեղծել է բանական երեք երևույթներ՝ հրեշտակներին՝ լույսից, մարդկանց՝ կավից, ջիներին՝ կրակից։ Ջին բառը առաջացել է արաբական ջաննա բառից, ինչը նշանակում է թաքնված։ Ջիները անտեսանելի էին մարդկանց համար։
Մուհամմադ մարգարեի ուղեկից Իբն Աբասը ասում էր «Առաջինը (մինչև մարդկության առաջացումը) Երկրում բնակվել են ջիները։ Այն բանից հետո, երբ ջիները իրենց անբարոյականությամբ անցան բոլոր սահմանները, Բարձրյալը նրանց մոտ ուղարկեց Իբլիսին՝ սատանային, որը այդ ժամանակ դեռևս անիծված չէր և համրավում էր գիտուն ու բարեպաշտ ջին և գտնվում էր հրեշտակաների միջավայրում։ Իբլիսի հետ էին նաև մի քանի հրեշտակներ, որոնք կանխում էին պատերազմներն ու անբարոյականությունը։ Հետո միայն ստեղծեց Ադամին ու Եվային ։
Իսլամի գաղափարախոսության համաձայն՝ ջիները, ինչպես և մարդիկ, ունեն արդար կամ խավարի ճանապարհը ընտրելու իրավունք։
Այսպիսով ջիների մեջ էլ կային ճշմարիտ մուսուլմաններ և հավատուրացներ, ովքեր ծառայում էին սատանային և հայտնի էին շեյթան անունով։ Ջիներից շատերը ընդունեցին իսլամը, երբ լսեցին Մուհամմեդի ընթերցումները Ղուրանից․
Մուսուլմանները հավատացած են, որ մարդկանց ստի և բազմաստվածության է մղում Իբլիսը (համընկնում է Լյուցեֆերի կամ սատանայի հետ)։ Ջիները, որոնց տրված էին ամենաբարձր արտոնություններ և Ալլահն ինքն էր նրանց ընտրել երկնքում ապրելու հրեշտակների հետ, հարբած իրենց իշխանությամբ՝ հեռացան աստծո պատվիրաններից և վտարվեցին երկնքից։
Ջիները շատ հարցերում են նման մարդկանց․ նրանք սնվում են, ամուսնանում, երեխաներ ունենում և մահանում։ Աստված նրանց համար էլ է մարգարեներ ուղարկում ։ Սակայն նրանց կյանքի տևողությունը մարդկանց համեմատ շատ ավելի երկար է։ Մարդկանց նման նրանք էլ են կանգնում հզոր դատաստանի առաջ, և արդարները ընկնում են դրախտ։
Ջիները կարող են կանգնել մարդկանց առաջ մարդկային, կենդանիների, բույսերի կերպարանքներով։ Ջիները կարողանում են տիրանալ մարդկանց, ինչպես նաև կենդանի արարածների մարմիններին և մտքին։ Հաճախ դա անում են վնաս պատճառելու համար, երբեմն էլ՝ մարդկանց սիրահարվելու ժամանակ։ Որպեսզի ապահովագրեն իրենց ջիների հետ անմիջական շփում ունենալուց, մուսուլմանները պետք է հաճախ տանը կարդան Ղուրանը։
Եթե այնուամենայնիվ ջինը մտել է մարդու մեջ, նրանից կարելի է ազատվել միայն Ալլահի անունով։ Չար ջիները կամ շեյթանները մարդկանց մղում են կռապաշտության։ Որպեսզի ջինը չկարողանա մտնել տուն, մուսուլմանը ներս մտնելուց առաջ ասում է «բիսմիլյախ»։
Ջիների սոցիալական կազմակերպությունը շատ նմանաություններ է տեսնում մարդկանց հետ։ Նրանք ունեն ընտանիք, երեխաներ, արքաներ, դատավորներ, կատարում են հարսանեկան և այլ արարողություններ։
Որոշ հադիսներ ջիներին բաժանում են երեք տեսակի՝ ջիներ, ովքեր կարողանում են թռչել, սրանք նման են օձերի, շների և բոլոր նրանց, որ կարողանում են ճանապարհորդել։ Մուհամմեդի ուղեկից Աբդուլլահ իբն Մասուդը նկատում է, որ երբ ջիները գալիս էին լսելու Ղուրանի ընթերցումները, ինքը տեսել է նրանց և նկարագրում է որպես արարածների, որոնք նման են տարբեր կենդանի արարածների՝ սկսած սողուններից և օձերից մինչև սպիտակ հագած բարձրահասակ մարդկանց։ Ջիները կարողանում են ընդունել հրեշների, վայրի այծերի և շատ ուրիշ կենդանիների կերպարներ։ Հաճախ մարդկանց շփոթեցնելու համար ընդունում էին նաև մարդկային կերպարանքներ։ Որոշ հադիսներ գտնում էին, որ ջիները ապրում են ոսկորների մեջ՝ կերտելով նոր մարմին և սնվում են գոմաղբով։
Իբն Տայմիյան բոլոր ջիներին համարում էր տգետ և անարդար արարածներ, որոնք հակված են դավաճանության։ Համոզված էր նաև որ նրանք համագործակցում են չար ուժերի և բախտագուշակների հետ և նմանակում են մեռածների ձայները։
Ար-Րահմանի 33-րդ սուրահում Աստված ասում է, որ ջիները կարող են հայտնվել երկնքում միայն Աստծո կամքով։ Եթե ջինը փորձեր իր կամքով մտնել երկնքի դարպասներից ներս և ականջ դնել հրեշտակներին, ապա Աստծո կամքով նա կայրվեր երկնային աստղերի կողմից։
Սողոմոնի ջիները
Սողոմոնը ստիպում էր ջիներին ծանր աշխատանքներ անել և պատժում էր անհնազանդության համար։
Ջիները բանահյուսության մեջ
Ջիները հանդիպում են գրեթե բոլոր մուսուլմանական երկրների բանահյուսության մեջ։ Նրանք սկիզբ են առել Աբբասյանների խալիֆայության ժամանակաշրջանում։ Այդ ժամանակ գոյություն ունեին լեգենդներ կին ջիների մասին, օրինակ Ջեյխալ Ջինիրի մասին։
Չնայած այն հանգամանքին, որ իսլամական աստվածաբանները նշանակություն չէին տալիս ջիներին, այնուամենայնիվ մուսուլմանական գրականության մեջ շատ են ջիների, նրանց սիրային պատմությունների, գանձերի, որոնք նրանք թաքցնում էին ճշմարիտ ասկետներից։ Ջիները միջնադարյան արաբական և մուսուլմանական բանահյուսության ամենահայտնի և սիրված կերպարներն էին։ Հաճախ հանդես էին գալիս չարքերիի կերպարում, նմանվելով եվրոպական բանահյուսության սատանաներին։
Ջիները արաբական «Հազար ու մի գիշեր» հեքիաթի գործող կերպարներն էին և հանդես էին գալիս, որպես արհավիրքների մեղավորներ․ հիվանդությունների, անժամանակ մահվան, կամ, հակառակը, օգնում էին մարդկանց։ Կին ջիները գայթակղում էին տղամարդկանց։